EkBass/fiwiki-20250220-pages-articles huggingface dataset:
Korallimonnit

Korallimonnit (Plotosidae) on monnikalojen heimo. Siihen kuuluu yli kolmekymmentä lajia, jotka jaetaan kymmeneen sukuun. Noin puolet lajeista elää meressä, puolet makeassa vedessä. Kaikki makeanveden lajit elävät Australiassa. Merivesilajeja tavataan indopasifisella merialueella. Korallimonnit ovat vartaloltaan pitkulaisia, ja uivat luikertamalla pyrstöään kuin ankeriaat. Joitakin lajeja pyydystetään ruoaksi, toisia akvaariokaloiksi.Wild Singapore == Suvut == Korallimonnit jaetaan seuraavaan kymmeneen sukuun: * Anodontiglanis * Cnidoglanis * Euristhmus * Neosiluroides * Neosilurus * Oloplotosus * Paraplotosus * Plotosus * Porochilus * Tandanus == Lähteet == *
Optima

Discendum Optima on oppimisalusta eli virtuaalinen oppimisympäristö, joka toimii verkkoselaimella. Optima on keskitetysti ylläpidetty järjestelmä, johon asiakas voi rakentaa itse omia tarpeitaan vastaavan modulaarisen oppimisympäristön. == Arkkitehtuuri == Järjestelmä on kehitetty Soneran Experience Learning -nimisen oppimisalustan pohjalle. Järjestelmän arkkitehtuurissa korkein taso on asiakkaan ylläpitämä ympäristö, jossa mm. lisätään uusia käyttäjiä ja työtiloja. Optimaan on mahdollista luoda erilaisia, kuhunkin tarkoitukseen räätälöityjä työtiloja, joissa työtilan omistaja toteuttaa koulutuksen. Työtiloihin lisätään objekteja, jotka voivat olla mikä tahansa sisäinen tai ulkoinen dokumenttityyppi, keskustelulista, kansio, alikansio tai toiminto. Myös ympäristön käyttäjien oikeudet erilaisten objektien lukemiseen, näkemiseen ja kirjoittamiseen voidaan määritellä. Käytössä on myös erilaisia työkaluja tehtävien tekemiseen ja vuorovaikutukseen. Järjestelmää on arvosteltu joustavuuden takia liiallisesta käyttöönoton vaikeudesta, ja vastuuhenkilöille suositellaankin kahden päivän käyttökoulutusta. Materiaalipankkina Optiman käytettävyys on hyvä, mutta selkeän navigointirakenteen säilyttäminen edellyttää käyttäjältä suunnittelua ja kuria. Muutamat ominaisuudet, kuten reaaliaikainen chat,, jotkin sisällöntuotannon ominaisuudet ja vanha ääninauhuri, vaativat Java- liitännäisen. Uudempi ääninauhuri on Flash-pohjainen == Lähteet == == Aiheesta muualla == *Optima *Ohjemateriaaleja Optiman käyttöön Luokka:Oppimisalusta
Libristi

Libristi on ammattinimike, joka edellyttää kirjakauppa-alan ammattitutkinnon suorittamista. Libristin koulutus valmistaa suorittamaan myynnin ammattitutkintoon. Suomessa libristikoulutusta järjestää Rastor. Aiemmin koulutuksesta vastasi Markkinointi-instituutti. Libristin koulutukseen osallistumisen edellytyksenä on kahden vuoden kokemus kirjakauppa-alan myynti- ja asiakaspalvelutehtävissä sekä työpaikka kirjakaupassa. Työn ohessa suoritettavat opinnot kestävät noin 1,5 vuotta. ==Lähteet== Luokka:Toisen asteen tutkinnot
Purppuranapsija

Purppuranapsija (Lutjanus purpureus)FINLEX (suomenkielisen nimen lähde) on urheilukalastajien suosima merikala, jota tavataan Atlantin länsiosissa. == Ulkonäkö ja koko == Purppuranapsija on punasävyinen ja ahvenen muotoinen ja se voi kasvaa metrin mittaiseksi. Se sekoitetaan usein punanapsijaan (Lutjanus campechanus) tai muihin napsijalajeihin.Bait and switch: Study finds red snapper mislabeled USA Today 2004 == Levinneisyys == Purppuranapsijoita tavataan Atlantin länsiosassa, Karibialla Kuubasta etelään aina Brasiliaan asti. == Lähteet == Luokka:Välskärikalat
Barneveld

Barneveld () on kunta Alankomaissa, Gelderlandin provinssissa. Asukkaita kunnassa on 52 066 (1.1.2009) ja väestötiheys oli 296 as./km² . Pinta-alaa Barneveldillä on 176,74 neliökilometriä, josta vettä on 0,73 km². Kunnan pormestari on Jos Houben. Barneveldin naapurikunnat ovat Putten pohjoisessa, Ermelo koillisessa, Apeldoorn idässä, Ede etelässä, Scherpenzeel lounaassa, Leusden lännessä sekä Amersfoort ja Nijkerk luoteessa. Leusden ja Amersfoort kuuluvat Utrechtin maakuntaan. Barneveldin kuntaan kuuluu yhdeksän kylää: Barneveld, Voorthuizen, Kootwijkerbroek, Garderen, Terschuur, Stroe, Zwartebroek, De Glind ja Kootwijk. Barneveldissä on kaksi rautatieasemaa: Barneveld Noord ja Barneveld Centrum. == Tunnettuja asukkaita == * Jacobus Kapteyn (1851–1922), astronomi * Egbert Adriaan Kreiken (1896–1964), opettaja ja astronomi == Lähteet == == Aiheesta muualla == *Kunnan kotisivut *Kartta Luokka:Gelderlandin kunnat
Adriano Rossato

Adriano Fabiano Rossato (s. 27. elokuuta 1977 Vila Velha, Brasilia) on brasilialainen jalkapalloilija. Hän edustaa brasilialaista Comercialia. Hän on pelipaikaltaan vasen laitapuolustaja. == Ura == Heinäkuussa 2004 Rossato siirtyi Portugalin suurseura Portoon, jossa hän ei kuitenkaan pelannut yhtään virallista ottelua. Myöhemmin samana vuonna hän siirtyi espanjalaiseen Real Sociedadiin. Ensimmäisen maalinsa hän teki jo kauden toisessa ottelussa Sevillaa vastaan. Kaudeksi 2005–2006 Rossato palasi Portugaliin, kun hänet lainattiin vuoden sopimuksella Sporting Bragaan. Palattuaan vuoden jälkeen takaisin Real Sociedadiin ja hän aloitti kauden joukkueen mukana, mutta tammikuussa 2007 hänet lainattiin jälleen tällä kertaa União Leiriaan. Vuonna 2007 Rossato siirtyi Espanjan toiseksi korkeimmalla sarjatasolla pelanneeseen Málagaan. Kauden 2007–2008 päätteeksi Málaga palasi takaisin pääsarjaan kahden vuoden tauon jälkeen. == Lähteet == == Aiheesta muualla == * Profiili zerozero.com * Tilastot elmundo.es Luokka:Brasilialaiset jalkapalloilijat Luokka:Vuonna 1977 syntyneet Luokka:Elävät henkilöt
Lännenhelmilavastaja

Lännenhelmilavastaja (Chlamydera guttata) on Australiassa tavattava lavastajiin kuuluva varpuslintu. == Koko ja ulkonäkö == Kooltaan lännenhelmilavastaja on noin 24-28 cm. Väritykseltään lintu on pääosin ruskean kirjava. Siivet ovat hieman muuta yläruumista vaaleammat. koiraalla on niskassaan violetti täplä, joka on naarailla pienempi. Rinta on tumma ja siinä on vaaleita suomumaisia kuvioita. Vatsa on vaalea ja kuviointi erottuu vain heikosti. Naaraan pyrstö on hieman koiraan pyrstöä pidempi ja naaraan rinnan kuvio ovat voimakkaampia. Nuoret linnut muistuttavat naarasta, mutta ovat vaaleampia ja harmaampia. == Elinympäristö == Lännenhelmilavastajaa tavataan Australiassa kahdella erillisellä alueella. Maan keskiosassa ja Pilbaran alueella Länsi-Australiassa. Lajin elinympäristöä ovat metsät ja pensaikot. == Lisääntyminen == Koiras rakentaa naaraita hukutellakseen risuista käytävämallisen lehtimajan, jonka seinät kaartuvat ylöspäin. Rakennelma koristellaan valkoisilla ja vihreillä esineillä, kuten marjoilla, hedelmillä, lehdillä ja luilla. Laji voi käyttää myös ihmisten poisheittämiä materiaaleja kuten lasia tai erilaisia metalliesineitä. Koiras ylläpitää majaansa yleensä noin kolme vuotta ennen uuden rakentamista. Uusi rakennelma tehdään vanhan tilalle tai sen lähelle ja sen rakentamisessa koiras hyödyntää vanhan pesän materiaalia. Koiras voi pariutua monen naaraan kanssa pesimäaikana, joka kestää heinäkuusta joulukuulle. Pesän rakentaa naaras yksin risuista. Pesä on harvahko kuppimainen risupesä. Naaraslännenhelmilavastaja munii yhdestä kahteen harmahtavanvihreää ruskeapilkullista munaa. Naaras huolehtii yksin munien hautomisesta ja kuoriutuneiden poikasten hoitamisesta. == Ravinto == Lännenhelmilavastajan ravinto koostuu pääosin hedelmistä. Laji syö erityisesti Ficus platypoda- ja Santalum spicatum-puulajien sekä käärmekurkun (Trichosanthes cucumerina) hedelmiä. == Lähteet == Luokka:Lavastajat (linnut)
Napsijat (kalaheimo)

Napsijat (Lutjanidae) on ahvenkalojen heimo. Siihen kuuluu noin sata lajia, jotka jaetaan neljään alaheimoon ja 17 sukuun. Useimmat lajit elävät meressä trooppisella ja subtrooppisella alueella, jotkin jokisuissa murtoveden luonteisessa vedessä. Jotkin lajit käyvät jokivedessä syömässä. Napsijoita tavataan 450 metrin syvyydessä asti. Napsijoiden joukossa on monia ruokakaloja, mutta jotkin ovat aiheuttaneet siguatoksiinimyrkytyksiä. Tunnetuin ruokakala on punanapsija (Lutjanus campechanus), mutta sen nimellä myydään monia muitakin kaloja. == Lähteet == Luokka:Välskärikalat
Tummameriliitäjä

Tummameriliitäjä (Procellaria parkinsoni) on Uuden-Seelannin kotoperäinen valtamerilintu. Laji on nimetty skotlantilaisen Sydney Parkinsonin kunniaksi, joka osallistui kapteeni James Cookin Tyynenmeren-purjehdukselle 1768. == Koko ja ulkonäkö == Tummameriliitäjä on kokonaan tummanruskea, lähes musta, pitkäsiipinen Tyynenmeren liitäjä, jolla on sinertävän valkoinen, mustakärkinen nokka. Linnun pituus on noin 46 cm ja paino 680–720 g, ja se on meriliitäjistä pienikokoisin. Sukupuolet ovat samanvärisiä. == Esiintyminen == Tummameriliitäjä elää laajalla alueella Tyynellämerellä Uudesta-Seelannista Kalifornian, Keski-Amerikan ja Etelä-Amerikan luoteisrannikoille. Se pesii ainoastaan Uuden-Seelannin kahdella saarella, Great ja Little Barrier Islandilla, joista Great Barrier Islandilla on noin 2 500 parin ja Little Barrier Islandilla, jossa laji oli erittäin runsas 1800-luvulla, enää noin 100 parin yhdyskunnat. Lajin kokonaiskanta on noin 10 000 yksilöä. Aikaisemmin se pesi myös Pohjoissaarella ja Eteläsaaren lounaisrannikolla, mutta hävisi näiltä paikoilta 1960-luvulla. Laji muuttaa koilliseen Galápagossaarten kautta Amerikan länsirannikolle. Kanta on taantunut saarille tuotujen vieraiden petojen, erityisesti villiintyneiden kissojen, sekä kalastuksessa käytettävien pitkäsiimojen takia. Little Barrier Islandilta poistettiin kissat 1970- ja 1980-luvulla, jonka jälkeen sinne 1986–1990 siirrettiin yhteensä 249 poikasta Great Barrier Islandilta. Seuranta on kuitenkin ollut puutteellista. == Elinympäristö == Laji pesii metsäisillä rinteillä yli 500 m:n korkeudella merenpinnasta. Pääsaarella pesimäpaikat sijaitsivat jopa 1,2 kilometrin korkeudella. Pesimäajan jälkeen se elää valtamerellä. == Lisääntyminen == Tummameriliitäjät elävät yhdyskunnissa. Ne kaivavat pitkän pesäonkalon, jonka perälle ne rakentavat pesän. Naaras munii sinne joulukuussa yhden munan. Poikanen kuoriutuu tavallisesti helmikuussa ja jättää pesän lentokykyisenä toukokuussa, joskus jo huhtikuussa. Nuoret linnut palaavat synnyinsaarelleen kolme- tai neljävuotiaina, ja ovat sukukypsiä viisi- tai kuusivuotiaina. == Ravinto == Tummameriliitäjät syövät mustekaloja, kaloja ja äyriäisiä. Ne saalistavat enimmäkseen meressä kelluen siepaten ruokansa veden pinnasta, usein myös sukeltamalla. Joskus ne seuraavat kalastusaluksia syöden jätteitä ja perkuutähteitä. == Lähteet == * NZBirds (kuva) * Tutkimus tummameriliitäjien lisääntymisestä === Viitteet === Luokka:Ulappalinnut Luokka:Uhanalaiset linnut
Buffalo soldier

Buffalo soldier () oli alun perin Pohjois-Amerikan intiaanien antama nimitys Yhdysvaltain 9. ja 10. ratsuväkirykmentin afroamerikkalaisille sotilaille, jotka osallistuivat 1800-luvun loppupuolen intiaanisotiin. Nimityksen käyttö laajeni koskemaan kaikkia vuonna 1866 perustetuissa rykmenteissä palvelleita afroamerikkalaisia joukkoja eli ratsuväkirykmenttien lisäksi myös 24. ja 25. jalkaväkirykmenttejä."buffalo soldier." Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica, 2015. Nimityksen alkuperäisestä perustelusta ei ole täyttä varmuutta, mutta sen uskotaan viittaavaan puhvelin kiharaista harjaa muistuttavaan sotilaan tukkaan sekä rohkeuteen ja peräänantamattomuuteen, mitkä intiaanien mukaan olivat puhveleille ominaisia luonteenpiirteitä.Shaugnessy, Larry: Oldest Buffalo Soldier to be buried at Arlington. CNN.com 19.9.2005. Viitattu 3.8.2018 Yhdysvaltain sisällissodan aikana Pohjoisvaltiot perustivat useita väliaikaisia mustia sotilasrykmenttejä, mutta kongressi perusti varsinaiset Buffalo soldier -rykmentit rauhanajan sotilasyksiköiksi vasta sisällissodan jälkeen vuonna 1866. Alkuperäisen lain mukaan kaikkien buffalo soldier -yksiköiden upseerien piti olla valkoihoisia. Buffalo soldier -yksiköt palvelivat intiaanisotien lisäksi muun muassa Espanjan ja Yhdysvaltain sodassa 1898 ja Filippiinien ja Yhdysvaltain sodassa 1899–1902. Sellaisinaan niitä ei osallistunut ensimmäiseen maailmansotaan, mutta toisessa maailmansodassa osa rykmenteistä osallistui taisteluihin Tyynellämerellä, Pohjois-Afrikassa ja Italiassa. Viimeiset Buffalo soldier -rykmentit olivat mukana vielä Korean sodassa 1950-luvun alussa. Sodan ollessa vielä käynnissä erilliset mustat yksiköt lakkautettiin ja niissä palvelleet siirrettiin muihin yksiköihin. == Lue myös == * Henry Flipper - ensimmäinen West Pointin sotakorkeakoulusta valmistunut mustaihoinen kadetti ja vakinaisen sotaväen upseeri. Flipperistä tuli myös ensimmäinen 10. ratsuväkirykmentin mustaihoinen upseeri. == Lähteet == == Aiheesta muualla == Luokka:Yhdysvaltain sotahistoria
Meriliitäjät

Meriliitäjät (Procellaria) on ulappaliitäjien heimoon kuuluva lintusuku. Meriliitäjät ovat yleensä hyvin tummia ja pitkäsiipisiä, noin puoli metriä pitkiä ja kilon painoisia valtamerilintuja. Ne lisääntyvät Uudessa-Seelannissa (kaksi lajia) ja Etelämannerta ympäröivän merialueen saarilla (kaksi lajia). Ne kaivavat syvän pesäonkalon maahan ja munivat yhden munan. Pesimäkierto kestää kokonaisuudessaan noin yhdeksän kuukautta. Ravintonaan ne käyttävät meren pinnassa eläviä mustekaloja, äyriäisiä ja kaloja, sekä seuraavat kalastusaluksia jätteitä syöden. Meriliitäjiä on viisi lajia BirdLife Suomen lajiluettelossa: * Meriliitäjä (Procellaria cinerea) * Isomeriliitäjä (Procellaria aequinoctialis) * Tummameriliitäjä (Procellaria parkinsoni) * Tasmanianmeriliitäjä (Procellaria westlandica) * Silmälasiliitäjä (Procellaria conspicillata) == Lähteet == Luokka:Ulappalinnut
Ruthless Records

Ruthless Records on yhdysvaltalainen levy-yhtiö, jonka rap-artisti Eazy-E, N.W.A-yhtye ja Jerry Heller perustivat yhdessä. Yhtiö perustettiin vuonna 1986 Comptonissa, Kaliforniassa. Ruthless Recordsin pääasiallinen genre on gangsta rap. ==Historia== Ruthless Records perustettiin lähinnä auttamaan Eazy-E:tä ja N.W.A:ta heidän uriensa ollessa alussa. Yhtiön ensimmäinen single oli Eazy-E:n ”Boyz-n-the-Hood”, jonka jälkeen tulivat N.W.A:n singlet ”Dopeman” ja ”8-Ball”. Ensimmäinen Ruthless Recordsin julkaisema täyspitkä albumi oli N.W.A:n Straight Outta Compton. Tämän jälkeen tuli Eazy-E:n ensimmäinen sooloalbumi, Eazy-Duz-It. N.W.A:n hajoamisen jälkeen rap-artistit The D.O.C ja Suge Knight yrittivät saada Dr. Dren eroamaan Ruthless Recordsista, ja Dre päätyi perustamaan Death Row Recordsin. Tämän jälkeen Eazy-E ryhtyi hankkimaan Ruthless Recordsiin artisteja, eritoten sellaisia, joilla oli ollut riitaa Dr. Dren kanssa. Tähän joukkoon kuuluivat muun muassa Gangsta Dresta, B.G. Knocc Out, DJ Yella ja tuottajan Rhythm D. Tähän aikaan Ruthlessiin kuului myös hip hop -ryhmä Atban Klann, jonka jäseniä olivat muun muassa will.i.am (silloin Will 1X) ja apl.de.ap, joista myöhemmin tuli Black Eyed Peasin jäseniä. ==Ruthless Recordsin nykyiset artistit== *Agina *Erin ”EB” Wright (Eazy-E:n tytär) *Na’shay *Stevie Stone *Street Runna’z Click *Lil Eazy-E (Eazy-E:n poika) ==Lähteet== Luokka:Yhdysvaltalaiset levy-yhtiöt
Nour Hadhria

Nour Hadhria (, s. 4. syyskuuta 1990) on tunisialainen jalkapalloilija. Keskikentällä pelaava Hadhria edustaa Tunisian pääsarjassa CA Bizertinia. ==Ura== Hadhria siirtyi ammattilaiseksi allekirjoitettuaan sopimuksen Club Africainin kanssa 13. tammikuuta 2008. Hän pelasi kauden 2007–2008 aikana yhdessä liigaottelussa ja saavutti kauden päätteeksi ensimmäisen Tunisian- mestaruutensa. Hadhria teki ensimmäisen maalinsa Stade Tunisienia vastaan pelatussa ottelussa 23. huhtikuuta 2009. Heinäkuussa 2011 Hadhria siirtyi vuoden mittaisella lainasopimuksella CA Bizertiniin.Nour Hadhria officiellement au CABizertin Kawarji 27.7.2011 Viitattu 27.7.2011 == Saavutukset == * Tunisian mestaruus: 2008 == Lähteet == == Aiheesta muualla == * Nour Hadhria Kawarji.comissa Luokka:Tunisialaiset jalkapalloilijat Luokka:Vuonna 1990 syntyneet Luokka:Elävät henkilöt
Bill Orton

William "Bill" Orton (22. syyskuuta 1948 – 18. huhtikuuta 2009) oli yhdysvaltalainen demokraattisen puolueen poliitikko. Hän istui Yhdysvaltain edustajainhuoneen jäsenenä Utah'n kolmannesta vaalipiiristä vuosina 1991–1997. Hän oli varsinaiselta ammatiltaan lakimies ja uskoltaan mormoni. Orton kuoli 60-vuotiaana liikenneonnettomuudessa saamiinsa vammoihin. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1948 syntyneet Luokka:Vuonna 2009 kuolleet
Travis Hansen

Travis Mitchell Hansen (s. 15. huhtikuuta 1978 Provo, Utah) on yhdysvaltalainen koripalloilija. Mountain View High Schoolin jälkeen hän pelasi Utah Valleyn yliopistossa vuosina 1996–1997 ja Brigham Youngin yliopistossa 2000–2003. Välillä hän teki mormonina lähetystyötä Chilessä.Nba.com Hansen aloitti ammattilaisuransa vuonna 2003 NBA-seura Atlanta Hawksissa. Hän pelasi siinä yhden kauden, jonka jälkeen hän on ollut Saski Baskoniassa ja MBK Dynamo Moskovassa. == Lähteet == Luokka:Yhdysvaltalaiset koripalloilijat Luokka:Vuonna 1978 syntyneet Luokka:Elävät henkilöt
Globaalin kapitalismin puolustus

Globaalin kapitalismin puolustus (ruots. Till världskapitalismens försvar, engl. In Defence of Global Capitalism) on ruotsalaisen tietokirjailijan ja aatehistorioitsijan Johan Norbergin teos, joka puolustaa taloudellista globalisaatiota ja vapaakauppaa. Alkuteos ilmestyi toukokuussa 2001 ruotsalaisen ajatushautomon Timbron julkaisemana. Timbro on ruotsalaisen elinkeinoelämän keskusliiton (Svenskt Näringsliv) perustama ja rahoittama.The Swedish Free Enterprise Foundation Kirjan suomenkielinen versio ilmestyi lokakuussa 2004 (Gummerus).Gummerus Kirjassa Norberg pyrkii kumoaamaan globalisaationvastustajien argumentit tukeutuen ensisijaisesti YK:n tilastoihin. Norbergin mukaan "kapitalismin leviäminen viime vuosikymmeninä on vähentänyt köyhyyttä ja lisännyt yksilöiden mahdollisuuksia ympäri maailman. Elintaso ja eliniän pituus ovat nousseet nopeasti useimmissa paikoissa. Aliravitsemus, lapsikuolleisuus ja epätasa-arvo ovat vähentyneet. Tämä johtuu taloudellisesta ja teknisestä kehityksestä, joka on markkinoita vapauttaneen politiikan seurausta. Talouttaan vapauttaneet köyhät maat ovat saavuttaneet vaikuttavia tuloksia, kun taas maat, jotka eivät ole vapauttaneet talouttaan, ovat kurjuudessa. Siksi tarvitaan lisää kapitalismia ja globalisaatiota, jos halutaan parempi maailma, ei vähemmän." Vuoteen 2008 mennessä kirja on käännetty kahdelletoista kielelle ja niiden eri varianteille intianenglantia, arabiaa, venäjää, espanjaa ja kiinaa myöten. Kirjan pohjalta on myös tehty Channel 4 -tv-kanavalle dokumenttielokuva Globalisation is Good vuonna 2003. == Palkintoja == Vuosi Palkinto Myöntäjä Viite 2002 Sir Antony Fisher International Memorial Award Atlas Economic Research Foundation 2003 Publizistikpreis der Friedrich-August-von-Hayek-Stiftung Friedrich-August-von- Hayek-Stiftung == Lähteet == == Aiheesta muualla == *Globaalin kapitalismin puolustus (kirjan suomenkielinen versio) *JohanNorberg.net - In Defence of Global Capitalism *Otteita kirjasta (engl., pdf) *Timbro - Till världskapitalismens försvar (also downloadable as pdf ) *Cato Institute - In Defence of Global Capitalism Luokka:Vuoden 2001 kirjat Luokka:Kirjat yhteiskunnasta
Troll (asema)

Troll on Norjan omistama, vuonna 1989 avattu tutkimusasema Kuningatar Maudin maalla, Antarktiksella. Aseman koordinaatit ovat: 72°00′43.5″S 2°31′56″E﻿. Asema sijaitsee 1270 metriä merenpinnan tasolta, 235 kilometriä merenrannalta. Asemaa isännöi Norsk Polarinstitutt. Seitsemän kilometriä asemasta luoteeseen sijaitsee tammikuussa 2005 avattu Troll Airfield (Trollin lentokenttä), joka rakennettiin helpottamaan alueen kulkuyhteyksiä. == Perustietoa asemasta == Aikaisemmin asema oli auki ainoastaan kesäisin, kunnes vuoden 2005 laajennuksen myötä siitä tehtiin ympärivuotinen. Talvisin asemalla on tilaa 6–8 työntekijälle, mutta kesäisin alueelle pystytetään tilapäinen leiri, joka nostaa aseman väliaikaisen asukasluvun noin neljäänkymmeneen. 23. helmikuuta 2009 asemalla vieraili 15 eri maan ympäristöministeriä keskustelemassa ilmaston lämpenemisestä. Aseman tutkimusalaan kuuluu muun muassa: * Glasiologia * Meteorologia * UV-säteilyn voimakkuuden mittaaminen == Katso myös == * Tor (asema) == Lähteet == Successful Antarctic conference Luokka:Kuningatar Maudin maa Luokka:Etelämantereen tutkimusasemat
Päästäiskengurut

Päästäiskengurut (Potorous) on suku rottakenguruiden heimossa. Suvun lajeista leveäotsapäästäiskenguru (Potorous platyops) on kuollut sukupuuttoon, mutta kolmea muuta lajia – gilbertinpäästäiskenguru (P. gilbertii), pitkäjalkapäästäiskenguru (P. longipes) ja pitkäkuonopäästäiskenguru (P. tridactylus) – esiintyy edelleen Australiassa. == Lähteet == Luokka:Rottakengurut
Jäätä ja tuhkaa

Jäätä ja tuhkaa on suomalaislaulaja Hannu Palon kahdeksas studioalbumi, joka julkaistiin 29. huhtikuuta 2009. Albumi sisältää käännöskappaleiden lisäksi myös uusia lauluja, joita ovat tehneet Marko Haavisto ja levyn sovituksista vastannut Jyrki Telilä. Levyllä vierailee monia tunnettuja muusikoita kuten Pate Mustajärvi, joka laulaa Palon kanssa vuonna 2007 singlenäkin julkaistun "Neljäs mies" -kappaleen. == Kappaleet == # # # # (Retiens la nuit) # (Esittäjät: Hannu Palo & Pate Mustajärvi) # (Ära kurvasta) # (It's Gonna Be All Right) # (Ma guitare) # # (Broadway at Basin Street) # # # # (Alex is the Man) # == Lähteet == Luokka:Suomalaiset iskelmäalbumit Luokka:Vuoden 2009 albumit
Sinisepelkaija

Sinisepelkaija (Geoffroyus simplex) on Papua-Uudessa-Guineassa elävä kaijalaji. == Koko ja ulkonäkö == Sinisepelkaija on noin 22 cm pitkä ja painaa noin 155 g. Lajista tunnetaan 2 alalajia, G. s. simplex ja G. s. buergersi. Sen höyhenpuku on pääosin vihreä, tummempi selkäpuolelta ja siipien yläpeitinhöyhenistä. Naama ja kurkku ovat kellanvihreät, siipien alapeitinhöyhenet tummansiniset, pyrstön alapinta on himmeän keltainen ja yläpinta vihreä ja siipisulkien sekä isojen peitinhöyhenten reunukset ovat kellanvihreät. Koiraan kaulan ympärillä on siniharmaa sepel, joka puuttuu naaraalta. Naaraan päälaki on sinihohtoinen. Nokka on tummanharmaa, iiris kermanvalkoinen ja jalat oliivinharmaat. Nuori lintu muistuttaa naarasta ilman sinihohtoista päälakea ja sen nokka on ruskeanharmaa ja iiris likaisen harmaa. Ruokailupuita etsivät pikku parvet ovat meluisia ja näkyviä, ruokaillessaan ne ovat hiljaisia ja vaikeasti havaittavia korkealta lehvästöstä. == Esiintyminen == Sinisepelkaija elää Papua-Uusi-Guinean vuoristoseuduilla. Alalaji simplexiä tavataan vain Vogelkopissa Arfak- ja Tamrauvuoristoissa saaren länsikärjessä. Sen populaatio on kooltaan yli 50 000 yksilöä ja sen elinympäristön ala 50 000–100 000 neliökilometriä. == Elinympäristö == Laji elää tuoreissa vuoristometsissä 600–2 000 m korkeudella merenpinnasta. == Lisääntyminen == Lajin pesintä tunnetaan puutteellisesti ja perustuu yhteen pesälöytöön. Pesä on puun kolossa usein hyvin korkealla. Naaras munii ainakin 2 munaa joulu- tammikuussa. == Ravinto == Sinisepelkaija syö hedelmiä, siemeniä, marjoja ja mahdollisesti kukkien mettä. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust * Oiseaux (John Gouldin maalaus) === Viitteet === Luokka:Punahuppukaijat
Kari Corbett

Kari Corbett (s. 16. helmikuuta 1984 Paisley, Skotlanti, Iso-Britannia) on skotlantilainen näyttelijä. Hän on esiintynyt muun muassa Kadoksissa- televisiosarjassa Sarahin roolissa. Hän on myös näytellyt sairaanhoitaja Marian McKaigia sairaaladraamassa Kyläsairaala. ==Aiheesta muualla== * Luokka:Skotlantilaiset näyttelijät Luokka:Vuonna 1984 syntyneet Luokka:Elävät henkilöt
Miesten 50 metrin pienoiskiväärin asentokilpailu ammunnan maailmancupin
finaalissa 2008

Miesten 50 m pienoiskiväärin asentokilpailu ammuttiin maailmancupin finaalissa Bangkokissa Thaimaassa 4. marraskuuta 2008. Kilpailun voitti Yhdysvaltojen Matthew Emmons tuloksella 1269.0 (1171+98.0). Kultaa Matthew Emmons Yhdysvallat (USA) Hopeaa Artur Aivazjan Ukraina (UKR) Pronssia Jia Zhanbo Kiina (CHN) ==Aikataulu== Ajat paikallista aikaa Päivä Aika Kierros Tiistai, 4. marraskuuta, 2008 11:00-15:00 Peruskilpailu Tiistai, 4. marraskuuta, 2008 16:30 Finaali ==Ennätykset== Ennen kilpailun alkua voimassa olleet maailmanennätykset: *Peruskilpailu: Maailmanennätys 1186 Rajmond Debevec München, Saksa 29. elokuuta 1992 *Finaali: Maailmanennätys 1287.9 (1186+101.9) Rajmond Debevec München, Saksa 29. elokuuta 1992 ==Peruskilpailu== Sijoitus Urheilija Maa 1 2 3 4 Asento Yhteensä Muuta 1 Matthew Emmons 98 97 100 99 394 1171 1 Matthew Emmons 96 97 95 100 388 1171 1 Matthew Emmons 96 96 97 100 389 1171 2 Rajmond Debevec 97 99 100 99 395 1168 2 Rajmond Debevec 97 96 94 93 380 1168 2 Rajmond Debevec 98 99 98 98 393 1168 3 Maik Eckhardt 98 99 100 100 397 1167 3 Maik Eckhardt 93 99 92 94 378 1167 3 Maik Eckhardt 97 98 98 99 392 1167 4 Jia Zhanbo 99 100 100 100 399 1167 4 Jia Zhanbo 95 97 94 93 379 1167 4 Jia Zhanbo 97 98 96 98 389 1167 5 Artur Aivazjan 100 100 99 100 399 1166 5 Artur Aivazjan 93 96 97 94 380 1166 5 Artur Aivazjan 98 97 96 96 387 1166 6 Vebjoern Berg 100 100 100 100 400 1165 6 Vebjoern Berg 93 93 95 93 374 1165 6 Vebjoern Berg 99 96 100 96 391 1165 7 Thomas Farnik 100 100 100 98 398 1162 7 Thomas Farnik 93 93 94 93 373 1162 7 Thomas Farnik 96 100 98 97 391 1162 8 Juri Suh’orukov 96 97 99 97 389 1160 8 Juri Suh’orukov 93 97 90 96 376 1160 8 Juri Suh’orukov 99 100 99 97 395 1160 9 Sergei Kovalenko 98 99 100 98 395 1158 9 Sergei Kovalenko 94 94 95 93 376 1158 9 Sergei Kovalenko 96 98 96 97 387 1158 10 Qiu Jian 98 99 98 100 395 1154 10 Qiu Jian 95 92 93 93 373 1154 10 Qiu Jian 96 96 98 96 386 1154 11 Josselin Henry 97 98 96 98 389 1144 11 Josselin Henry 94 92 92 91 369 1144 11 Josselin Henry 98 95 96 97 386 1144 \- Artem Khadjibekov - - - - - - DNS \- Artem Khadjibekov - - - - - - DNS \- Artem Khadjibekov - - - - - - DNS ==Finaali== Urheilija Maa Perus- kilpailu 1 2 3 4 5 6 7 8 9 10 Finaali Yhteensä 1 Matthew Emmons 1171 9,7 10,2 9,9 9,4 10,6 9,5 10,4 9,7 9,7 8,9 98,0 1269,0 2 Artur Aivazjan 1166 10,2 10,0 8,5 10,0 9,9 9,9 10,5 10,4 10,3 10,0 99,7 1265,7 3 Jia Zhanbo 1167 9,4 9,3 10,5 10,2 10,7 10,2 10,5 10,6 9,4 6,8 97,6 1264,6 4 Rajmond Debevec 1168 9,9 10,1 9,3 10,5 7,1 9,5 9,8 10,0 9,1 10,5 95,8 1263,8 5 Vebjoern Berg 1165 8,8 10,2 10,7 8,4 8,2 10,8 10,5 10,3 8,7 10,6 97,2 1262,2 6 Maik Eckhardt 1167 9,9 9,3 9,9 9,5 10,4 8,3 10,2 8,8 9,0 9,8 95,1 1262,1 7 Thomas Farnik 1162 10,0 9,4 9,7 9,8 10,0 9,9 9,4 10,1 10,4 9,6 98,3 1260,3 8 Juri Suh’orukov 1160 9,4 10,0 10,4 10,6 8,5 10,3 9,7 10,2 10,2 10,2 99,5 1259,5 ==Lähteet== * * Luokka:Ammunnan maailmancup Luokka:Vuoden 2008 ampumaurheilu en:2008_ISSF_World_Cup_Final_(rifle_and_pistol)#Men.27s_50_metre_rifle_three_positions
Hikiän koulu

Hikiän koulu oli Hausjärven Hikiän kylässä sijaitseva peruskoulu. Koulussa annettiin opetusta luokka-asteille 1–6. Oppilaita koulussa oli noin 70, he tulivat Hikiän, Kallion, Kurun, Maitoisten, Nyryn ja Selänojan kylistä. Hikiän koulu lakkautettiin vuonna 2010 ja se oppilaat siirtyivät Hikiällä sijaitsevaan Eskon kouluun. == Lähteet == Luokka:Hausjärven rakennukset ja rakennelmat Luokka:Suomen peruskoulut
Tillbaka till samtiden

__NOTOC__ Tillbaka till samtiden () on ruotsalaisyhtye Kentin seitsemäs studioalbumi. Albumi julkaistiin 17. lokakuuta 2007. Levy on tuotettu yhdessä tanskalaistuottaja Joshuan kanssa. Levyn nimi on käännetty versio lauseesta Paluu tulevaisuuteen (Tillbaka till framtiden). Albumi nousi Ruotsin levylistalla ensimmäiseksi, Norjassa toiseksi, Suomessa kolmanneksi ja Tanskassa viidenneksi. Levy on myynyt Ruotsissa kaksi kertaa platinaa. ==Kappaleet== == Arvostelut == * Dome.fi: Dome.fi: Levyarvio * Soundi: Soundi: Levyarvio * V2.fi: V2.fi: Levyarvio ==Listat ja saavutukset== ===Listat=== Lista (2007) Sijoitus Tanskan albumilista 5 Suomen virallinen lista 3 Norjan virallinen lista 2 Ruotsin albumilista 1 ===Saavutukset=== Maa Saavutus Ruotsi 2× Platina == Lähteet == Luokka:Vuoden 2007 albumit Luokka:Kentin albumit
Projekti 50

Projekti 50 "Gornostai" (, ) oli Neuvostoliiton laivaston 1950-luvulla rakennettujen vartioalusten () muodostama alusluokka. Länsimaissa alukset luokiteltiin fregateiksi ja Suomessa saattajiksi. == Suunnittelu == Alukset olivat edelleenkehitetty ja pienempi seuraaja Projekti 42:lle (). Vuosina 1955–1959 rakennettiin arviolta 65 alusta, jotka romutettiin pääasiassa 1980-luvulla, viimeiset 1990-luvulla.Gardiner, Robert s. 393 Niiden mitat olivat 91 metriä, 1 260 tonnia, miehistö 170. Aseistuksena oli 3 × 100 mm/56 tykki ja ilmatorjunta-aseistuksena 4×37 mm/63 ja 4×25/60. Päätykki on lähes sama kuin 100 TK:ssa tai T-55-vaunussa ja käyttää samoja ampumatarvikkeita. Lisäksi aluksissa oli kaksi tai kolme torpedolaukaisinta ja kaksi RBU-2500-syvyysraketinheitintä. Höyryturbiinit tuottivat 21 000 akselihevosvoimaa mahdollistaen 28 solmun nopeuden.Gardiner, Robert s. 392 == Alukset == Aluksia käyttivät Neuvostoliiton laivaston lisäksi Bulgaria, DDR (Ernst Thälmann, Karl Marx, Karl Liebknecht, Friedrich Engels), Suomi (Hämeenmaa ja Uusimaa) ja Indonesia. Kiinan kansantasavalta rakensi lisenssillä viisi alusta tyyppinimellä 053 (Jinan) ja rakensi myöhemmin lisää erilaisella tykkiaseistuksella nimellä tyyppi 065 (Jiangnan). Riga-luokan fregatitrussianships.info Nimi Telakka Kölinlasku Vesille Valmis Kohtalo Leopard Kaliningrad 21. joulukuuta 1952 30. huhtikuuta 1953 30. huhtikuuta 1954 Hämeenmaa Kaliningrad 29. heinäkuuta 1956 28. joulukuuta 1956 30. toukokuuta 1957 Romutettiin Haminassa 1986 Uusimaa Kaliningrad ==Lähteet== * * Project 50 Riga class, FAS * СТОРОЖЕВЫЕ КОРАБЛИ ТИПА «ГОРНОСТАЙ» Проект 50 • Riga class === Viitteet === *
Punarottakenguru

Punarottakenguru (Aepyprymnus rufescens) on Australiassa elävä pussieläin, joka kuuluu rottakenguruiden heimoon ja on Aepyprymnus-sukunsa ainoa laji. Sitä tavataan laajalla alueella Australian itä- ja koillisrannikolla, jossa se on elinvoimainen. Se on yöeläin, joka liikkuu yleensä metsissä ja ruohostomailla. == Lähteet == Luokka:Rottakengurut
Laulukaija

Laulukaija (Geoffroyus heteroclitus) on Papua-Uudessa-Guineassa elävä kaijalaji. == Koko ja ulkonäkö == Laulukaija on noin 25 cm pitkä ja painaa noin 160–195 g. Lajista tunnetaan 2 alalajia, G. h. heterolictus ja G. h. hyacinthinus. Sen höyhenpuku on vihreä, tummempi selkäpuolelta ja siipien yläpeitinhöyhenistä. Koiraan pää ja nokka ovat keltaiset ja niska harmaa, naaraan ruskeat. Siiven pienissä peitinhöyhenissä on hohtavan punertava laikku. Iiris on vaaleankeltainen ja jalat harmaanvihreät. Nuori lintu muistuttaa naarasta mutta sen päälaki on vaalean siniharmaa ja vihreänhohtoinen. Lajin äänet ovat tunnusomaisia ja auttavat huomaamaan hiljaisia ja vaikeasti havaittavia lintuja korkealta lehvästöstä. == Esiintyminen == Laulukaija elää Salomonsaarilla ja Papua-Uusi-Guinean itäpuolen Bismarckinsaarilla. Alalaji hyacinthinusta tavataan vain Rennellin atollilla. Sen populaatio on kooltaan yli 100 000 yksilöä ja sen elinympäristön ala 20 000–50 000 neliökilometriä. == Elinympäristö == Laji elää metsissä ja puutarhoissa, sekä alavilla mailla että vuoristometsissä 1 750 m korkeudelle merenpinnasta. == Lisääntyminen == Lajin pesintä tunnetaan puutteellisest mutta sen arvellaan olevan samanlaista kuin punanaamiokaijan. == Ravinto == Sinisepelkaija syö hedelmiä, siemeniä, kukkia ja niiden nuppuja. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust * Salomonsaarten postimerkki === Viitteet === Luokka:Punahuppukaijat
Suovallabi

Suovallabi (Wallabia bicolor) on Itä-Australiassa yleisenä elävä kengurulaji ja Wallabia-sukunsa ainoa edustaja. Lajista ei ole luokiteltu alalajeja. Nisäkäsnimistötoimikunnan ehdotus lajin uudeksi suomenkieliseksi nimeksi on isovallabi. Vanhin tunnettu suovallabi eli tarhattuna yli 16-vuotiaaksi.Longevity, ageing, and life history of Wallabia bicolor == Lähteet == == Aiheesta muualla == * ITIS: Wallabia * Animal Diversity Web * Luokka:Kengurut Luokka:Australian kotoperäiset eläimet
Sojuz TM-8

{{Avaruuslento | lennon_nimi = Sojuz TM-8 | avaruusaluksen_nimi = | komentoalus = | huolto-osa = | kuumoduuli = | kantoraketti = | avaruussukkula = | kuva = | kuvateksti = | tunnus = | tunnuksen_koko = | tilastojen_lähde = | kutsukoodi = | miehistön_määrä = 2 | lähtöalusta = Baikonurin kosmodromi | laukaisu = 5. syyskuuta 1989 kello 21.38.00 UTC | avaruuskävely_alku = | avaruuskävely_loppu = | kuuhun_laskeutuminen= | kuukävelyn_kesto = | kuuajoneuvot = | cmp_eva = | aika_kuun_pinnalla = | näytteiden_massa = | laskeutuminen_maahan= | lennon_kesto = | kuun_kierrot = | kuun_kiertoradalla = | kiertoratojen_määrä = | periheli = | perigeumi = | apoluni = | periluni = | ympärikierto = | kiertoradan_korkeus = | inklinaatio = | matkan_pituus = | massa = 7 150 kg {{Verkkoviite | Osoite = http://nssdc.gsfc.nasa.gov/nmc/spacecraftDisplay.do?id=1989-071A | Nimeke =NASA – NSSDC – Spacecraft – Details | Julkaisija = NASA| Viitattu = 1.9.2015 |Kieli = {{en}]}} | id = 1989-071A | miehistö_kuva = | miehistö_kuvateksti = | edellinen_lento = Sojuz TM-7 | seuraava_lento = Sojuz TM-9 }} Sojuz TM-8 oli neuvostoliittolainen kahdeksas miehitetty avaruuslento Mir-avaruusasemalle. Avaruusalus laukaistiin Baikonurin kosmodromilta 5. syyskuuta 1989 ja se laskeutui 19. helmikuuta 1990. ==Miehistö== *Aleksandr Viktorenko *Aleksandr Serebrov ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1989 avaruustoiminta Luokka:Vuoden 1990 avaruustoiminta
Sojuz TM-9

Sojuz TM-9 oli neuvostoliittolainen miehitetty avaruuslento Mir- avaruusasemalle. Avaruusalus laukaistiin Baikonurin kosmodromilta 11. helmikuuta 1990 ja se laskeutui maahan 9. elokuuta 1990. ==Miehistö== *Anatoli Solovjov *Aleksandr Balandin ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1990 avaruustoiminta
Sojuz TM-10

Sojuz TM-10 oli neuvostoliittolainen miehitetty avaruuslento Mir- avaruusasemalle. Avaruusalus laukaistiin Baikonurin kosmodromilta 1. elokuuta 1990 ja se laskeutui maahan 10. joulukuuta 1990. ==Miehistö== Laukaistiin asemalle *Gennadi Manakov *Gennadi Strekalov Laskeutuivat maahan *Gennadi Manakov *Gennadi Strekalov *Toyohiro Akiyama - japanilainen toimittaja, avaruuslennolle osallistuja ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1990 avaruustoiminta
Hijra

Hijra tai hidžra voi viitata seuraaviin: * hidžra, profeetta Muhammadin ja hänen kannattajiensa siirtyminen Mekasta Medinaan vuonna 622 * hijrat, eteläaasialainen, erityisesti intialainen alakasti
Hijrat

Hijrat (, ) ovat Intiassa ja muualla Etelä-Aasiassa asuvia niin sanotun kolmannen sukupuolen edustajia, jotka eivät koe olevansa miehiä eikä naisia. Suurin osa hijroista on anatomisina miehinä syntyneita ihmisiä, jotka pukeutuvat säännömukaisesti naisellisiksi miellettyihin vaatteisiin. Pieni osa hijroista on lisäksi kastroitu osittain tai kokonaan. Hijrat muodostavat alakastin, johon arvioidaan Intiassa kuuluvan 50 000 ihmistä, joidenkin arvioiden mukaan jopa kaksi miljoonaa. Ollakseen virallisesti hijra-kastiin kuuluva, on liityttävä hijra-yhteisöön. Hijroilla on oma roolinsa siirtymäriiteissä kuten hääseremonioissa, joihin he saapuvat mahdollisesti kutsumattomina vieraina, tanssivat ja laulavat räävittömiä lauluja poistuen vasta rahaa saatuaan. Aikaisemmin hijrat olivat pyhiä henkilöitä tai hovien uskottuja, nykyään he elävät yhteiskunnan marginaalissa. Englantilaisvaikutteiden myötä he ovat menettäneet asemansa, ja monet saavat elantonsa kerjäämällä tai prostituutiolla. Entinen asema näkyy kuitenkin pelonsekaisessa kunnioituksessa, jolla enemmistö edelleen suhtautuu hijroihin. Pakistanissa hijroilla on laissa määritelty kolmannen sukupuolen asema. Maassa on arvioitu olevan kolmisensataatuhatta hijraa, joita vuonna 2009 hyväksytty lakiasetus koskee.BBC News: Pakistani eunuchs to have distinct gender (23.12.2009) Viitattu 24.12.2009 == Katso myös == *Katoey == Lähteet == == Aiheesta muualla == Luokka:Intian kastilaitos Luokka:Sukupuolivähemmistöt
Chris Brown (albumi)

Chris Brown on R&B-laulaja; Chris Brownin ensimmäinen studioalbumi. Albumin julkaisi Jive Records ja se julkaistiin vuonna 2005. == Taustatietoa == Albumin ensimmäinen single "Run It!" sijoittui Billboard Hot 100 -listan kärkeen ja pysyi siellä viisi viikkoa. Singlellä vierailee rap-artisti Juelz Santana. Toisestakin "Yo (Excuse Me Miss)" -singlestä syntyi suuri hitti Yhdysvalloissa. Albumin kolmannesta singlestä nimeltä "Gimme That" julkaistiin remixversio, jolla vierailee rap-artisti Lil Wayne. Tämäkin single menestyi hyvin. Neljäs single "Say Goodbye" sijoittui Yhdysvaltain listalla sijalle 10. Viides ja viimeinen single "Poppin'" ei menestynyt listalla niin hyvin, kuin edeltäjänsä. Itse albumi menesty hyvin. Ensimmäisellä viikolla albumia oli myyty 154,000 kappalaetta ja se sijoittui Billboard 200 -listan toiselle sijalle. Nyt albumia on myyty Yhdysvalloissa 2,2 miljoonaa kappaletta eli se on myynyt tuplaplatinaa. Maailman laajuisesti albumia on myyty yhteensä kolme miljoonaa kappaletta. == Kappaleet == == Singlet == * "Run It!" (julkaistu 9. elokuuta 2005) * "Yo (Excuse Me Miss)" (julkaistu 13. joulukuuta 2005) * "Gimme That" (julkaistu 4. huhtikuuta 2006) * "Say Goodbye" (julkaistu 8. elokuuta 2006) * "Poppin'" (julkaistu 21. marraskuuta 2006) == Listasijoitukset == Lista(2005) Sija Australian ARIA Album Charts 57 Austrian Albums Chart 66 Belgium Albums Chart (Flanders) 47 Dutch Albums Chart 47 European Top 100 Albums 42 French SNEP Albums Chart 51 German Albums Chart 31 Irish Albums Chart 71 New Zealand RIANZ Albums Chart 8 Swiss Albums Chart 18 UK Albums Chart 29 U.S. Billboard 200 2 U.S. Billboard Top R&B;/Hip-Hop Albums 1 == Lähteet == Luokka:Vuoden 2005 albumit Luokka:Vuoden 2005 esikoisalbumit Luokka:Chris Brownin albumit
Adlène Guedioura

Adlène Guedioura (, s. 12. marraskuuta 1985 La Roche-sur-Yon, Ranska) on algerialainen jalkapalloilija, pelipaikaltaan puolustava keskikenttäpelaaja. Hän edustaa Englannin mestaruussarjassa Sheffield Unitedia. Hänen isänsä Nasser pelasi hyökkääjänä. == Seurajoukkueura == Guedioura vietti uransa alkuvuodet Ranskassa, josta hän siirtyi Belgiaan vuonna 2008. Kaudella 2009–2010 Guedioura siirtyi Charleroin joukkueeseen, josta hänet lainattiin tammikuussa 2010 loppukaudeksi Englannin valioliigassa pelanneeseen Wolverhamptoniin. Kauden päätyttyä Guedioura allekirjoitti kolmen vuoden sopimuksen Wolverhamptonin kanssa toukokuussa 2010.Adlene Guedioura to stay with Wolverhampton Wanderers BBC Sport 9.5.2010 Viitattu 31.5.2010 Guedioura a gagné son pari footafrica365 10.5.2010 Viitattu 2.6.2010 Hän ehti pelata kaudella 2010–2011 kuusi ottelua ennen kuin loukkasi sääriluunsa ottelussa Aston Villaa vastaan. Vamman uskottiin pitävän Guediouran 4–6 kuukautta poissa pelikentiltä.Wolverhampton : Guedioura out 4 à 6 mois FootAfrica 365 27.9.2010 Viitattu 27.9.2010 Kaudella 2011–2012 Guedioura pelasi Wolverhamptonissa kymmenen ottelua, kunnes hän siirtyi 30. tammikuuta 2012 lainasopimuksella Nottingham Forestiin. == Maajoukkueura == Ranskassa syntynyt Guedioura on edustanut Algeriaa ensimmäisen kerran vuonna 2005 tultuaan valituksi Algerian olympiajoukkueeseenJeunes : regroupement des "pros" Viitattu 19.4.2009 . Sittemmin Guedioura on edustanut Algeriaa myös aikuisten tasolla tultuaan valituksi vuoden 2010 MM-kisajoukkueeseen. Hän pelasi ensimmäisen ottelunsa Irlantia vastaan 28. toukokuuta 2010. Normaalista keskikentän pelipaikasta poiketen hän pelasi oikeana laitapuolustajana. Guedioura pelasi myös 2010 MM- kisoissa kolmessa ottelussa tullessaan jokakerta vaihdosta kentälle. Guedioura teki maajoukkueuransa ensimmäisen maalin 3. syyskuuta 2010 vuoden 2012 Afrikan kisojen karsintaottelussa Tansaniaa vastaan. Guedioura kuului Afrikan- mestaruuden 2019 voittaneeseen joukkueeseen. == Saavutukset == * Afrikan- mestaruuskilpailut ** Kultaa: 2019 * Ranskan cup ** Hopeaa: 2005 == Lähteet == == Aiheesta muualla == * Adlène Guedioura transfermarkt.atissa Luokka:Algerialaiset jalkapalloilijat Luokka:Ranskanalgerialaiset Luokka:Vuonna 1985 syntyneet Luokka:Elävät henkilöt
Ingen

Ingen voi tarkoittaa seuraavia: ;paikkoja: *Ingen, kylä Burenin kunnassa Alankomaissa ;henkilöitä: * Ingen, Ingen Ryuki (1592–1673), kiinalainen buddhalaismunkki ja runoilija * Juha van Ingen (s. 1963), suomalainen videotaiteilija * Sami van Ingen (s. 1964), suomalainen kuvataiteilija ;muita merkityksiä: *Ingen, suomalainen rockyhtye *InGen, kuvitteellinen yritys Jurassic Park -elokuvassa.
Tor (asema)

Tor on Norjan tutkimusasema Antarktiksella, Kuningatar Maudin maalla, Prinsessa Märthan rannikolla. Vuonna 1993 avattu asema on toiminnassa Antarktiksen kesän aikaan ja sitä käytetään muun muassa ornitologisten havaintojen tekemiseen. Bistasjonen Tor . Viitattu 31.7.2017. Asema sijaitsee noin 1 625 metriä merenpinnan tasosta, 200 kilometrin päässä merenrannasta. == Katso myös == * Troll (asema) ==Lähteet== == Aiheesta muualla == * Norsk Polarinstitutt Luokka:Etelämantereen tutkimusasemat
Showa

Showa (jap. 昭和基地 Shōwa Kichi) on Japanin omistama tutkimuskeskus Antarktiksella. Asema sijaitsee Kuningatar Maudin maalla koordinaateissa 69°00′S 39°35′E﻿. Asema rakennettiin vuonna 1957. Tutkimuskeskuksessa on tilaa 110 työntekijälle kesäkautena, mutta talvisin työntekijöitä on maksimissaan noin 40. Asemalla tutkitaan meteorologiaa, seismologiaa, valtamerta, glasiologiaa, geologiaa, maantiedettä, biologiaa ja lääketiedettä. Asemalta on laukaistu useita kymmeniä luotaimia. == Katso myös == * Asuka * Mizuho (asema) == Lähteet == == Aiheesta muualla == * Syowa Base Luokka:Etelämantereen tutkimusasemat
802 Naval Air Squadron

802 Naval Air Squadron (802 NAS) oli Britannian kuninkaallisen laivaston ilmavoimien lentolaivue. == Palvelus == 802 laivue perustettiin 3. huhtikuuta 1933 yhdistämällä 408 ja 409 lentueet kalustonaan 9 Hawker Nimrodia ja 3 Hawker Ospreyta. Laivue siirrettiin HMS Gloriousille Välimeren laivastoon. Laivue palasi Englantiin tukialuksen siirtyessä telakalle 1934. Laivue oli hetken aikaa sijoitettuna HMS Courageousille, kunnes Glorious palasi palvelukseen Välimerelle. Laivueen kalustoksi vaihdettiin toukokuusta 1939 alkaen 12 Gloster Sea Gladiatoria. === Toinen maailmansota === Toisen maailmansodan syttyessä laivue palveli edelleen Gloriousilla kalustonaan Gloster Sea Gladiatorit. Laivue tuhoutui Saksan laivaston taisteluristeilijöiden Scharnhorstin ja Gneisenaun upottaessa lentotukialuksen 8. kesäkuuta 1939 Norjan rannikolla.Wragg s. 141 Laivue perustettiin uudelleen 21. marraskuuta 1940 804 laivueen lentueesta RNAS Hatstonissa kalustonaan 12 Grumman Martlettia. Laivue jaettiin kahtia ja sijoitettiin heinä-elokuussa 1941 HMS Audacitylle ja HMS Argukselle. Argukselle sijoitettu B-lentue (802B) siirrettiin HMS Victoriousille. Laivue kasattiin Audacitylle ja se tuhoutui seuraavan kerran Audacityn upotessa 21. joulukuuta 1941 Saksan laivaston sukellusveneen U-741:n torpedoitua sen. Laivue perustettiin uudelleen 1. helmikuuta 1942 RNAS Yeoviltonissa kalustonaan kuusi Hawker Sea Hurricanea. Laivue siirrettiin syyskuussa HMS Avengerille yhdessä 883 laivueen kanssa suojaamaan Jäämeren saattuetta PQ18:a. Saattue oli ensimmäinen, minkä suojana oli saattuetukialus. Laivueen palattua Englantiin syyskuussa sen kalustoksi vaihdettiin yhdeksän Hawker Sea Hurricane IIb:tä. Kaluston vaihdon jälkeen laivue palasi HMS Avengerille suojaamaan Pohjois-Afrikan maihinnousua. Kolmannen kerran laivue menetettiin Avengerin upotessa U-155:n torpedoimana 15. marraskuuta 1942. Laivue perustettiin uudelleen 1. toukokuuta 1945 RNAS Arbroathissa kalustonaan 24 Supermarine Seafire L.III -konetta. Laivueen kalusto vaihdettiin elokuussa kahteentoista Seafire XV koneeseen. Laivue lakkautettiin muutama vuosi sodan päättymisen jälkeen. ==Lähteet== * * * * === Viitteet === Luokka:Fleet Air Arm
Bretagnen lippu

Bretagnen lippu eli Gwenn ha Du () on Bretagnen alueen (région) lippu, jonka suunnitteli bretagnelaisnationalisti Morvan Marchal vuonna 1923. Lippu pohjautuu Yhdysvaltain ja Kreikan lippuihin. Siinä on yhdeksän vaakaraitaa väreiltään musta-valkoinen ja sen vasemmassa ylänurkassa olevassa kentässä on musta-valkoinen kärpännahkakuviointi. Lipun vasemman ylänurkan kenttä viittaa Bretagnen herttuakuntaan. Lipun mustat raidat kuvaavat herttuakunnan ranskankielisiä hiippakuntia: Dol, Nantes, Rennes, Saint-Malo ja Saint-Brieuc, kun taas valkoiset kuvaavat herttuakunnan bretoninkielisiä hiippakuntia: Trégor, Léon, Cornouaille ja Vannes. Luokka:Bretagne Luokka:Ranskan liput
Mizuho (asema)

Mizuho () on Japanin omistama asema Kuningatar Maudin maalla, Antarktiksella. Asema avattiin vuonna 1970, ja se sijaitsee 270 km kaakkoon Japanin tutkimusasema Showasta. Asemaa hallinnoi National Institute of Polar Research. Mizuho sijaitsee 2 230 metrin korkeudella merenpinnan tasosta. Laitoksen tutkimusalaan kuuluvat muun muassa meteorologia ja glasiologia. Asema on ollut suljettuna vuodesta 1987 lähtien. == Katso myös == * Asuka * Showa == Lähteet == == Aiheesta muualla == * National Institute of Polar Research Luokka:Etelämantereen tutkimusasemat
Ingen (kylä)

Ingen on kylä Burenin kunnassa, Gelderlandin provinssissa, Alankomaissa. Asukkaita Ingenissä oli 990 vuonna 2006, joista naisia oli 500 ja miehiä 490. Linnuntietä Ingenistä on matkaa.. * ..Ganzertiin 1,1 kilometriä * ..Hoog Kanaan 1,1 kilometriä * ..Klinkenbergiin 1,1 kilometriä * ..Luchtenbergiin 1,1 kilometriä * ..Zevenmorgeniin 1,1 kilometriä * ..Elstiin 2,2 kilometriä * ..Ommereniin 2,2 kilometriä * ..Den Engiin 2,2 kilometriä * ..Eck en Wieliin 2,3 kilometriä * ..Bontemorgeniin 2,3 kilometriä * ..ja Burenin kunnan keskukseen Maurikiin 4,6 kilometriä. Ingenin nähtävyyksiin kuuluu muun muassa vuonna 1893 rakennettu Op Hoop Van Beter -tuulimylly. Kylässä on myös kirkko. == Lähteet == == Aiheesta muualla == Luokka:Alankomaiden kylät Luokka:Gelderland
Santeri Latvala

Santeri Latvala (s. 25. helmikuuta 1991) on suomalainen koripalloilija, joka edustaa koripallon I-divisioonassa pelaavaa Kristika Turkua. Bisonsia/Loimaan Korikonkareita Latvala on edustanut myös kaudet 2010–2012. Tätä ennen hän pelasi kolme kautta Kauhajoen Karhussa. 186 cm pitkän Latvalan kasvattajaseura on Vimpelin Veto. == Pelaajaura == Latvala aloitti koripalloharrastuksensa kasvattajaseurassaan Vimpelin Vedossa. Vedosta Latvala siirtyi Lapuan Korikobriin, jossa hän pelasi muutamia vuosia juniorisarjoja. Kaudeksi 2007–2008 Kauhajoen Karhu kiinnitti 16-vuotiaan Latvalan Korisliigaan nousseeseen miesten edustusjoukkueeseen neljän vuoden sopimuksella. Tulokaskaudellaan miesten pääsarjassa Latvala ei saanut vielä otteluissa paljoa vastuuta ja hänen pistekeskiarvonsa 22 ottelussa jäikin 0,6 pisteeseen. Hän teki pääsarjatason henkilökohtaiseksi piste-ennätyksekseen viisi pistettä 29. helmikuuta 2008 vierasottelussa Lappeenrannan NMKY:tä vastaan. Karhu hävisi Korisliigan runkosarjan ja putosi siten seuraavaksi kaudeksi takaisin I-divisioonaan. Kaudella 2008–2009 Latvalan vastuu I-divisioonassa pelanneessa joukkueessa kasvoi ja Karhun voittaessa runkosarjan hän teki pelaamissaan 17 runkosarjan ottelussa pisteitä 4,6 ottelua kohti ja saavutti levypalloja 1,5 ottelua kohti. Myös I-divisioonan pudotuspelit päättyivät Karhun voittoon ja siten joukkueen suoraan nousuun Korisliigaan. Latvalan vastuu pudotuspeleissä jäi kuitenkin pieneksi ja hän teki ainoastaan 0,3 pistettä ottelua kohti. Latvala pelasi kaudella 2008–2009 miesten I-divisioonan ohessa A-poikien SM- sarjaa Korikobrien joukkueessa 15,3 pisteen keskiarvolla. == Tilastot == === Runkosarja === Kausi Joukkue Liiga O 2P % 3P % 1P % HL PL LEV S M R T PTS PTS YHT 2007–2008 Karhu Korisliiga 22 44,4 % 7,1 % 75,0 % 0,2 0,4 0,6 0,1 0,3 0,1 0,0 0,6 14 2008–2009 Karhu I-divisioona 17 57,7 % 37,0 % 73,1 % 0,5 1,1 1,5 0,4 1,4 0,4 0,0 4,6 79 2009–2010 Karhu Korisliiga 22 58,8 % 28,6 % 50,0 % 0,2 0,5 0,7 0,1 0,2 0,0 0,0 1,9 42 2 kautta YHTEENSÄ Korisliiga 44 53,8 % 20,0 % 58,3 % 0,2 0,5 0,6 0,1 0,2 0,1 0,0 1,3 56 1 kausi YHTEENSÄ I-divisioona 17 57,7 % 37,0 % 73,1 % 0,5 1,1 1,5 0,4 1,4 0,4 0,0 4,6 79 === Pudotuspelit === Kausi Joukkue Liiga O 2P % 3P % 1P % HL PL LEV S M R T PTS PTS YHT 2008–2009 Karhu I-divisioona 6 0,0 % 0,0 % 100 % 0,0 0,0 0,0 0,3 0,5 0,0 0,0 0,3 2 1 kausi YHTEENSÄ I-divisioona 6 0,0 % 0,0 % 100 % 0,0 0,0 0,0 0,3 0,5 0,0 0,0 0,3 2 * O = ottelut, 2p% = kahden pisteen heittojen onnistumisprosentti, 3p% = kolmen pisteen heittojen onnistumisprosentti, 1p% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä == Lähteet == Suomen Koripalloliiton tilastopalvelu === Viitteet === Luokka:Suomalaiset koripalloilijat Luokka:Vuonna 1991 syntyneet Luokka:Elävät henkilöt